Muhammad Khalil Abdul Hadi

Yang Berhormat Ustaz Dr. Muhammad Khalil bin Abdul Hadi ialah seorang ahli politik Malaysia berbangsa Melayu daripada Parti Islam Se-Malaysia. Beliau merupakan Ahli Dewan Undangan Negeri (ADUN) Batu Buruk, Terengganu. Di peringkat parti, beliau merupakan Pengerusi Lajnah Antarabangsa PAS Pusat.

Latar belakang

Beliau dilahirkan pada 20 Mac 1977 di Marang, Terengganu. Beliau merupakan anak sulung daripada 14 orang beradik. Beliau merupakan anak kepada Presiden PAS ketujuh, Abdul Hadi Awang  Beliau merupakan lulusan Universiti Al-Iman, Yaman dan Universiti Portsmouth. Beliau memperoleh ijazah Doktor Falsafah dari Universiti Sultan Zainal Abidin (UniSZA) dengan tesis berjudul “Hak Berpolitik Orang Bukan Islam di Malaysia Menurut Siasah Syariyyah”.

Politik

Muhammad Khalil aktif dalam Parti Islam Se-Malaysia. Beliau pernah menjadi Ketua Dewan Pemuda PAS Kawasan Marang, Timbalan Ketua Dewan Pemuda PAS Malaysia (2013-2017) dan Ketua Dewan Pemuda PAS Malaysia (2017-2019). Pascapemilihan kepimpinan Parti Islam Se-Malaysia 2021, beliau telah dipilih sekali lagi sebagai Ahli Jawatankuasa Kerja PAS Pusat untuk penggal kedua.

Keputusan pilihan raya

Anugerah dan pengiktirafan

Darjah kebesaran 

 :
  Kesatria Mangku Negara (K.M.N.) – (2021)
 
  Ahli Mahkota Terengganu (AMZ) (2023)

Rujukan

Kelahiran 1977
Orang hidup
Orang dari Marang
Anggota Parti Islam Se-Malaysia
Muslim Malaysia
Anak ahli politik Malaysia
Anggota Kesatuan Ulama Muslim Antarabangsa
Ahli Dewan Undangan Negeri Terengganu ke-14
Keluarga Abdul Hadi Awang
Alumni Universiti Al-Iman
Alumni Universiti Portsmouth
Ketua Dewan Pemuda Parti Islam Se-Malaysia
Ahli politik Malaysia berketurunan Melayu
Penerima Kesatria Mangku Negara
Penerima Ahli Mahkota Terengganu
PN-PAS